Βασίλης Τολιόπουλος

Ο **Βασίλης Τολιόπουλος** (Αθήνα, 15 Ιουνίου 1996) είναι Έλληνας διεθνής καλαθοσφαιριστής, ο οποίος αγωνίζεται ως πόιντ γκαρντ / σούτινγκ γκαρντ για τον Παναθηναϊκό και για την Εθνική Ελλάδος.

## Σταδιοδρομία σε συλλόγους
### Πρώτα χρόνια
Ο Τολιόπουλος σε μικρή ηλικία έπαιζε στις νεανικές ομάδες του Πανιωνίου. Το 2013 ξεκίνησε την επαγγελματική του σταδιοδρομία με τον Ίκαρο Χαλκίδας, στον οποίο παρέμεινε για ένα χρόνο. Το 2014 υπέγραψε συμβόλαιο με τον Κολοσσό Ρόδου.
### Ολυμπιακός Πειραιώς
Το 2015 υπέγραψε τετραετές συμβόλαιο με τον Ολυμπιακό. Στις 3 Ιανουαρίου 2019, το συμβόλαιό του με τον Ολυμπιακό λύθηκε. 

### Άρης Θεσσαλονίκης
Στις 5 Ιανουαρίου 2019, υπέγραψε ως ελεύθερος με τον Άρη.

### Α.Ε.Κ
Στις 4 Ιουλίου 2019, ανακοινώθηκε από την Α.Ε.Κ.. Στις 16 Φεβρουαρίου 2020, κατέκτησε το Κύπελλο Ελλάδας 2019-20 εναντίον του Προμηθέα Πατρών, με νίκη 61-57.

#### Ιωνικός Νίκαιας
Στις 31 Αυγούστου 2020, ανακοινώθηκε ο μονοετής δανεισμός του από την Α.Ε.Κ. στον Ιωνικό Νίκαιας. Τον Νοέμβριο τραυματίστηκε στο δάκτυλο του χεριού του με αποτέλεσμα να μείνει εκτός δράσης για 1,5 μήνα. Τη σεζόν 2020-21, είχε 11.6 πόντους, 2.7 ριμπάουντ και 3.5 ασίστ σε 18 αγώνες.

### Π.Α.Ο.Κ
Στις 29 Ιουνίου 2021, ανακοινώθηκε από την ομάδα του Π.Α.Ο.Κ., με συμβόλαιο συνεργασίας δυο ετών. Τη σεζόν 2021-22, είχε μέσο όρο 6.3 πόντους με 1.8 ριμπάουντ και 2 ασίστ σε 23 παιχνίδια της κανονικής περιόδου στα οποία συμμετείχε. Την 1η Ιουλίου 2022, αποτέλεσε παρελθόν από την ομάδα, καθώς δεν ενεργοποιήθηκε ο δεύτερος χρόνος του συμβολαίου του.

### Άρης Θεσσαλονίκης
Στις 6 Ιουλίου 2022, επέστρεψε επίσημα στον Άρη για τη σεζόν 2022-23.

### Μπουλαζάκ
Στις 24 Απριλίου 2023, έγινε και επίσημα παίκτης της γαλλικής Μπουλαζάκ ομάδα 2ης κατηγορίας στη Γαλλία.

### Άρης Θεσσαλονίκης
Στις 23 Ιουνίου 2023, ανακοινώθηκε η επιστροφή του στον Άρη για την αγωνιστική περίοδο 2023-24. Η σεζόν 2023-24 αποτέλεσε την  καλύτερη της καριέρας του, μετρώντας 13.5 πόντους, 2.5 ριμπάουντ, 4.4 ασίστ στο Πρωτάθλημα Ελλάδας και 14.4 πόντους, 2.4 ριμπάουντ και 3.6 ασίστ στο Γιούροκαπ. Με τη χρονιά που πραγματοποίησε στο ελληνικό πρωτάθλημα κέρδισε το βραβείο του πιο βελτιωμένου παίκτη της σεζόν 2023-24. Στις 18 Ιουνίου 2024, ανανέωσε το συμβόλαιό του με τον Άρη μέχρι το 2025. Στις 2 Φεβρουαρίου 2025 κόντρα στο Μαρούσι, ευστόχησε σε τρία τρίποντα (3/10) και έγινε ο παίκτης με τα περισσότερα τρίποντα στην ιστορία του Άρη, φτάνοντας συνολικά τα 169. Στις 17 Μαΐου 2025, αγωνίστηκε για τελευταία φορά με τον Άρη. Στο τελευταίο του ματς κόντρα στο Μαρούσι (114-109) πέτυχε 35 πόντους (6/11 τρίποντα) και είχε 5 ριμπάουντ, 6 ασίστ και 4 κλεψίματα, βγάζοντας 39 βαθμούς στο σύστημα αξιολόγησης, κάνοντας καλύτερό του ματς κατά τη διάρκεια της σεζόν 2024-25. Τη σεζόν 2024-25, μέτρησε 15.3 πόντους, 2.2 ριμπάουντ και 3.6 ασίστ ανά αγώνα στο ελληνικό πρωτάθλημα, ενώ στο Γιούροκαπ είχε 13.7 πόντους, 2 ριμπάουντ, 2.5 ασίστ και 1 κλέψιμο κατά μέσο όρο.

### Παναθηναϊκός
Στις 23 Ιουνίου 2025, ο Παναθηναϊκός ανακοίνωσε τη συμφωνία του με τον διεθνή γκαρντ για τα επόμενα τρία χρόνια. Στις 21 Φεβρουαρίου 2026, νικώντας στον τελικό του Κυπέλλου Ελλάδας τον Ολυμπιακό με 79-68, κατέκτησε το τρόπαιο για δεύτερη φορά στην καριέρα του.

## Εθνική Ελλάδας
Ο Τολιόπουλος έχει συμμετάσχει στο Ευρωμπάσκετ Παίδων (U-16) 2012 με την Εθνική Παίδων, στο Ευρωμπάκετ Εφήβων (U-18) το 2013 και το 2014 με την Εθνική Εφήβων. Επίσης το καλοκαίρι του 2015 πήρε μέρος στο Παγκόσμιο Εφήβων (U-18) που διοργανώθηκε στην Κρήτη και η Εθνική Ελλάδος κατέλαβε την τέταρτη θέση.  Το 2016 ήταν ένα από τα σημαντικότερα μέλη της Εθνικής Νέων Ανδρών, στο Ευρωμπάσκετ Νέων Ανδρών Β Κατηγορίας (U-20) που διεξήχθη στη Χαλκίδα από τις 15 έως τις 24 Ιουλίου, η οποία κατέκτησε την τρίτη θέση, κερδίζοντας το χάλκινο μετάλλιο και το τρίτο εισιτήριο για άνοδο στην Α΄ Κατηγορία.

Τον Νοέμβριο του 2020, κλήθηκε για πρώτη φορά στην Εθνική ανδρών ώστε να συμμετάσχει στα προκριματικά του Ευρωμπάσκετ 2022, ωστόσο ένας τραυματισμός τον κράτησε εκτός ομάδας. Τελικά έκανε ντεμπούτο με την Εθνική στις 20 Φεβρουαρίου 2021, κόντρα στη Βοσνία (ήττα με 69-84). Το καλοκαίρι του 2024, συμμετείχε στους Ολυμπιακούς Αγώνες στο Παρίσι, όπου η Εθνική έφτασε μέχρι τα προημιτελικά αφού αποκλείστηκε από την Γερμανία με 76-63. Το 2025, αγωνίστηκε στο Ευρωμπάσκετ, στο οποίο η Εθνική Ελλάδας επέστρεψε στην ζώνη των μεταλλίων μετά από 16 χρόνια, κατακτώντας μάλιστα το χάλκινο μετάλλιο, αφού νίκησε στο μικρό τελικό την Φινλανδία με 92-89. 

Με την Εθνική ανδρών έχει συνολικά 34 αγώνες με 293 πόντους (μ.ο: 8.62).

## Στατιστικά σταδιοδρομίας
###### Πρωτάθλημα Ελλάδας

## Τίτλοι-Διακρίσεις

### Συλλογικοί

#### [[Ολυμπιακός Σ.Φ.Π. (καλαθοσφαίριση ανδρών)|Ολυμπιακός]]
* Πρωτάθλημα Ελλάδας: (2016)

#### [[Α.Ε.Κ. (καλαθοσφαίριση)|ΑΕΚ]]
* Κύπελλο Ελλάδας: (2020)
#### [[Παναθηναϊκός (καλαθοσφαίριση ανδρών)|Παναθηναϊκός]]

* Κύπελλο Ελλάδας: (2026)

### Εθνική Ελλάδας

*  Μετάλλιο στο Ευρωπαϊκό Πρωτάθλημα U-20 - Κατηγορία Β: (2016)
*  Χάλκινο Μετάλλιο στο Ευρωμπάσκετ Ανδρών (2025)

### Ατομικοί

* 2x Ελληνικό All-Star Game: (2022, 2023)
* 2x Ελληνικό All Star Game νέων: (2013, 2014)
* Πιο βελτιωμένος παίκτης στο Πρωτάθλημα Ελλάδας: (2024)

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Ευρωμπάσκετ 2025
Κατηγορία:Καλαθοσφαιριστές Ικάρου Καλλιθέας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Άρη Θεσσαλονίκης
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Παναθηναϊκού